కోట్‌పల్లి ప్రాజెక్టు

కోట్‌పల్లి ప్రాజెక్టు (నాగసముద్రం సరస్సు) అనేది తెలంగాణ రాష్ట్రం, వికారాబాదు జిల్లా, కొట్‌పల్లి మండలం, కొట్‌పల్లి గ్రామ సమీపంలో ఉన్న నీటి పారుదల ప్రాజెక్టు. మధ్యతరహా ప్రాజెక్టులో భాగంగా 9,200 ఎకరాల ఆయకట్టుకు నీరందించేందుకు ప్రధాన కట్ట, అలుగు, బేబీ కెనాల్‌తోపాటు కుడి, ఎడమ కాలువలు నిర్మించబడ్డాయి.

చరిత్ర 
1967లో 24 అడుగుల  ప్రాజెక్టు నీటి సామర్ధ్యంతో ఈ ప్రాజెక్టు నిర్మించబడింది.

ఆధునీకరణ 
కుడి కాలువ ద్వారా 8,100 ఎకరాలు... ఎడమ, బేబి కాలువల ద్వారా 1,100 ఎకరాలకు సాగు నీరందించే ఈ ప్రాజెక్టు ఆధునీకరణతోపాటు ఆనకట్ట బలోపేతం, బేబీ కెనాల్‌, కుడి, ఎడమ కాల్వల పునర్నిర్మాణం, మరమ్మతులకు ప్రతిపాదన పంపబడింది. ఈ ప్రాజెక్టు ఆధునీకరణ పనులు పూర్తైతే 15 వేల ఎకరాలకుపైగా విస్తీర్ణం పెరుగుతుందని అంచనా వేయబడింది.

పర్యాటకం 
ఈ కోట్‌పల్లి ప్రాజెక్టు పర్యాటకప్రాంతంగా ఉండడంతో ఇక్కడికి అత్యధిక సంఖ్యలో పర్యాటకులు వస్తారు. ఈ ప్రాజెక్టులో నీటిలో కయాకింగ్‌, బోటింగ్‌ సదుపాయం కూడా ఉంది.

రవాణా

హైద‌రాబాదు నుండి నుంచి 138 కిలోమీట‌ర్లు, అనంత‌గిరి నుంచి 12 కిలోమీట‌ర్లు, ధ‌రూర్ చౌర‌స్తా నుంచి 6 కిలోమీట‌ర్ల  దూరంలో ఈ ప్రాజెక్టు ఉంది. సొంత వాహనం లేనివారికి అందుబాటులో ప్రైవేట్ ఆటోలు ఉంటాయి.

ఆహారం

స్థానికులు కొంతమంది ఇక్కడ కొన్ని స్టాల్స్ ఏర్పాటుచేసుకుని ప‌ర్యాట‌కుల‌కు ఆహారం అదించి జీవ‌నోపాధి పొందుతున్నారు. మ్యాగీ న్యూడిల్స్, కోడిగుడ్లు, చికెన్ క‌బాబ్, చాయ్‌తోపాటు ఇత‌ర ఆహార ప‌దార్థాలు ఇక్కడ అందుబాటులో ఉంటాయి.

వసతి

వసతి కొరకు తెలంగాణ రాష్ట్ర పర్యాటక అభివృద్ధి సంస్థ అధ్వర్యంలోని హ‌రిత హాట‌ల్స్ అందుబాటులో ఉన్నాయి.

మూలాలు 

తెలంగాణ ప్రాజెక్టులు